GiliGold/VAD_KnessetCorpus huggingface dataset:
יריב לוין: לקחת אותו ולהעצים אותו ולדחוף אותו ולייצר לו את המשאבים ואת הדברים שדרושים לצורך זה, ואני חושב שהעובדה שאתה יושב כאן היא נכס עצום לכל העולם הזה, של העלייה, של הקליטה ושל הקשר עם יהדות התפוצות.
יריב לוין: אני רוצה לומר עוד דבר שאני חושב שצריך לשים אותו על השולחן: אין קיום למדינת ישראל ללא קליטת עלייה.
יריב לוין: זו בעיניי אבן-היסוד שעליה נשען כל המבנה הזה שנקרא מדינת ישראל.
יריב לוין: אני רואה בכל יהודי בעולם כאדם שנולד עם סוג של שובר כזה, שמקנה לו את הזכות לבוא לכאן, בין אם יממש אותה, בין אם לא יממש אותה.
יריב לוין: בין אם יעשה את זה כשהוא צעיר או מבוגר, אבל הזכות הזאת היא זכות מוקנית.
יריב לוין: זה לא משהו שמדינת ישראל נותנת או שאנחנו נותנים.
יריב לוין: הזכות הזאת של כל יהודי שנמצא בתפוצות היא בעיניי המהות של הציונות, ואנחנו צריכים לעשות מאמץ עצום כדי לשכנע את האנשים האלה לממש את הזכות הזאת ולבוא הנה.
יריב לוין: אני חושב, דוד, שאתה, עם היכולות שלך, תוכל בעניין הזה לקחת את הנושא הזה ולתת לו את העוצמה הנדרשת כדי שנראה את המספרים של העולים שהיינו רוצים לראות פה, והם בעיניי צריכים להיות מספרים הרבה יותר גבוהים.
יריב לוין: אני חושב שזה אפשרי, ואני בטוח שאתה תיקח חלק משמעותי בהובלה של העניין הזה.
יריב לוין: אני באמת מאחל לך הצלחה גדולה, ואיך אומרים?
יריב לוין: שנזכה לראות כאן רבים ובמהרה.
יואל רזבוזוב: אני גם אתייחס לברכות, כבוד היושב-ראש.
יואל רזבוזוב: אני, מהניסיון בוועדה הזאת, גם כיושב-ראש - -
דוד ביטן: היית יושב-ראש הוועדה?
יואל רזבוזוב: כ, בכנסת ה-19.
דוד ביטן: בממשלה שהייתה 18 חודש?
יואל רזבוזוב: לאחר מכן, הייתי חבר ועדה.
יואל רזבוזוב: אני תמיד אומר שבוועדה הזאת אין קואליציה, אין אופוזיציה.
יואל רזבוזוב: הוועדה עניינית לטובת העולים, לטובת היהודים בתפוצות.
יואל רזבוזוב: אני חושב שאפילו כמעט ואין פה מריבות שאנחנו רגילים מהוועדות.
יואל רזבוזוב: אני פעם אחת הוצאתי מישהי.
יואל רזבוזוב: מי זאת הייתה?
יואל רזבוזוב: חברת מפלגתי פנינה, שהיום היא שרה.
יואל רזבוזוב: הוצאתי אותה מהוועדה אבל בעיקרון, כאן פועלים באמת ברמה עניינית לטובת העולים, ואני מכיר את היכולות שלך ואני בטוח שתתרום הרבה לטובת העולים והעלייה.
טלי פלוסקוב: אני גם יכולה לברך?
טלי פלוסקוב: כמובן שאני מצטרפת לברכות ליושב-ראש הנבחר.
דוד ביטן: רק שתדע, שהייתי אתה בארמניה ולא האמנתי, בפרלמנט היא דיברה שעה שלמה באיזו ישיבה, ואנחנו רוצים ללכת.
דוד ביטן: אז אמרתי, לא צריך תרגום.
דוד ביטן: גם תרגום, זה יהיה מסוכן מדי.
טלי פלוסקוב: יש לנו הרבה ביחד עם דוד, ולא רק בארמניה.
טלי פלוסקוב: היינו ביחד גם באוקראינה, והיינו יחד בעוד כמה מדינות.
טלי פלוסקוב: אני חייבת להגיד שמה שמעודד אותי זה שדוד מתחבר לאנשים בלי שום קשר לארץ המוצא, וזה מאוד מאוד חשוב.
טלי פלוסקוב: אני דווקא חושבת שאתה פה, בוועדה, תוספת מאוד משמעותית.
טלי פלוסקוב: כשאנחנו יושבים פה, חברי כנסת, שמתעסקים בזה יום יום זה סוג של רוטינה.
טלי פלוסקוב: אתה אדם חדש שנכנס ופתאום תראה את הדברים האלה, ובעיניי אתה תהיה הכלי שמאוד יעזור לוועדה ולנו, לחברי הוועדה, לפתור את הסוגיות של האוכלוסייה שהגיעה לארץ ישראל.
טלי פלוסקוב: ושוב, אנחנו מדברים המון על עלייה, וזה מאוד מאוד חשוב אבל אנחנו צריכים לדבר על האינטגרציה.
טלי פלוסקוב: אנחנו לא רק צריכים להביא את האנשים לארץ, אנחנו צריכים לעשות את הכל כדי שכל אדם במדינה הזאת יוכל להגיד את המשפט: אני גאה להיות ישראלי.
טלי פלוסקוב: וזה גם התפקיד של הוועדה הזאת.
טלי פלוסקוב: אני בטוחה שבמתכונת הזאת, בהרכב הזה, אנחנו נוכל באמת להביא להצלחות של האנשים האלה.
טלי פלוסקוב: בהצלחה ותודה רבה.
אנדרי קוז'ינוב: תודה.
אנדרי קוז'ינוב: קודם כל, ברכות.
אנדרי קוז'ינוב: אנחנו לא מכירים אישית אבל נעמיק את ההיכרות, אדוני היושב-ראש.
אנדרי קוז'ינוב: אני חבר כנסת חדש ומצטרף לוועדה.
אנדרי קוז'ינוב: בהמשך לדברי טלי ולדברי יו"ר הכנסת, כרגע יש לא מעט בעיות דחופות, במיוחד בהקשר של הקורונה כמובן.
אנדרי קוז'ינוב: מעל 30,000 איש שעל בשנה האחרונה והם עכשיו בשיא ההתמודדות עם השלכות המשבר, כמובן גם בזה נתעסק אבל אכן, הקשר עם יהדות התפוצות הוא קשר בונה והוא קשר שאמור למצות את הראייה שלנו, כמו גם הראייה של אותם יהודי התפוצות כי זה תהליך שמזין אותנו הדדית.
אנדרי קוז'ינוב: שוב ברכות, ואני מקווה לעבודה פורה, משותפת ועם הרבה הישגים של כולנו.
אופיר סופר: אני רוצה לברך אותך, אדוני היושב-ראש, ולאחל לך ברכה והצלחה.
אופיר סופר: אני בטוח שתעשה את זה בצורה מצויינת.
אופיר סופר: אני רוצה לחדד לכולנו את גודל האתגר: אנחנו רואים את ההתרחשויות היום בארצות-הברית, וקצת קשה לנו לשכוח את משבר הקורונה, איך הוא עובר ועבר על אחינו בתפוצות.
אופיר סופר: האתגר הוא פעמיים: פעם אחת – זה האתגר שנמצא בתפוצות, של החיבור והזהות היהודית ועידוד העלייה, ופעם שנייה – זה הקליטה כאן, בארצנו.
אופיר סופר: הייתי בתערוכת גמר של הבת שלי לפני יומיים בעבודות אומנות.
אופיר סופר: הייתה שם ילדה עולה חדשה מבני מנשה.
אופיר סופר: היא לא הייתה שם באמת אבל הציור שלה היה נוכח שם, וגם זה אמר לי משהו.
אופיר סופר: הציור שלה היה של ילדה שיושבת עם איזה שהוא סטנדר כזה, כביכול בכיתת לימוד אבל הכול בחורשת עצים, והוא כל כולו הקרין בדידות.
אופיר סופר: כל התערוכה עמדתי והסתכלתי על זה.
אופיר סופר: אני חושב שאנשים עולים פה, לארץ, מתמודדים עם אתגרים עצומים.
אופיר סופר: אנחנו לא תמיד חשים את האתגרים ואת העוצמות של מה שצריך לעשות כאן, וככל שנטיב לשפר את תהליך הקליטה ולהיות ערים לנושא של הדיפלומות של עולים חדשים ולמה אחיות שעולות מצרפת לא מצליחות להיכנס ולשמש כאחיות כשאנחנו במצוקה ועוד כהנה וכאלה נושאים – אלה דברים שאנחנו צריכים לעסוק בהם ביום יום לדעתי.
אופיר סופר: בשנה האחרונה זכיתי לשבת כאן, בחדר, ליד חדר ועדת הקליטה, ולמדתי בכל פעם את הנושאים והאתגרים.
אופיר סופר: יש פה תכנית עבודה שלמה שרק צריך לבוא ולהוציא אותה לפועל.
שלמה קרעי: אדוני היושב-ראש, קודם כל, אני מצטרף לברכות של יושב-ראש הכנסת וחברתי טלי.
שלמה קרעי: אני חושב שהוועדה הזאת זוכה שה"בולדוזר" של הליכוד יושב בראשה.
שלמה קרעי: אני חושב שזה יהיה מאוד משמעותי לפעילות של ועדת העלייה, הקליטה והתפוצות.
שלמה קרעי: מי כמוך ייצג את התפוצות בתוך הליכוד בביקורים ובשיתופי הפעולה עם הקהילות היהודיות בחו"ל.
שלמה קרעי: אני חושב שזאת זכות גדולה לעמוד - -
דוד ביטן: הייתי צריך לצאת אבל בגלל הקורונה והבחירות – הכול בוטל.
שלמה קרעי: עוד נצא.
שלמה קרעי: עכשיו, כיושב-ראש הוועדה אתה בכלל - -
דוד ביטן: מה עכשיו?
דוד ביטן: צריך להוסיף פה: התפוצות והיציאות לחו"ל.
שלמה קרעי: אז אני מאחל לך המון בהצלחה בתפקיד הזה.
שלמה קרעי: אני, כחבר ועדת הכספים, אשמח להיות המקשר.
שלמה קרעי: אתה יודע, בסוף בלי הצינור שמזרים את המזומנים, קשה לקדם דברים בוועדה כזאת.
שלמה קרעי: בשמחה אשתף פעולה.
שלמה קרעי: בהצלחה רבה.
דוד ביטן: גו'ש, הם צריכים לצאת אז...
איתן גינזבורג: אני והיושב-ראש צריכים לצאת, יש ועדות.
דוד ביטן: אני מודה ליושב-ראש על הדברים וגם ליושב-ראש ועדת הכנסת, שאני רואה שהוא נכנס יפה למשימה.
דוד ביטן: שמעתי שאתה יושב-ראש של שתי ועדות.
דוד ביטן: זה תקדים שלא היה דבר כזה בדברי ימי הכנסת.
איתן גינזבורג: אבל היית חבר מועצה, היית סגן ראש-עיר, היית יושב-ראש ועדת תכנון ובנייה, היית סגן יושב-ראש הכנסת, יושב-ראש ועדת הכנסת – איפה שאתה הולך, אני אתך.
דוד ביטן: את איתן הכרתי עוד כשהוא היה ברעננה.
דוד ביטן: אני חושב שהוועדה הזאת היא ועדה מאוד חשובה.
דוד ביטן: נכון, שמים אותה בצד אבל היא עוסקת בנושא מאוד מאוד חשוב – עלייה וקליטה.
דוד ביטן: תהיה עלייה עכשיו, שתדעו.
דוד ביטן: אנחנו צריכים להתארגן לעלייה כי מה שקרה בקורונה וכל נושא האנטישמיות בשנתיים האחרונות, יובילו לעלייה יותר גדולה מאשר בשנים האחרונות.
דוד ביטן: זה נכון מה שהיושב-ראש אמר – אנחנו חלק מהעניין שאנחנו מתקדמים למצב שמספר היהודים במדינת ישראל הוא תמיד טוב וגדול, וזה גם חלק מהעלייה לאורך השנים.
דוד ביטן: זה חלק מהעניין שאנחנו מקדמים.
דוד ביטן: אני כבר עשיתי פעולות בקדנציה הקודמות – עשיתי שני חוקים שלא עשו אף פעם וסיימתי אותם.
דוד ביטן: חוק אחד זה הנושא של הר הרצל – הנושא שיש שם משהו שהסוכנות מטפלת.
דוד ביטן: לצערי הרב, במשך שנים זה לא קיבל תקצוב נאות ממשרד ראש הממשלה.
דוד ביטן: היו מעבירים תקציב אבל לא את כולו, בגלל כל מיני סיבות טכניות.
דוד ביטן: חוקקנו חוק שהכספים האלה יועברו והנושא הזה בפעילות.
דוד ביטן: דבר שני – הייתה לי זכות, יחד עם חבר הכנסת אמסלם, לחוקק חוק שקשור לעניין הזה שהאוצר ומשרד המשפטים עשו בעיות בכל מה שקשור לתקציבים שהמדינה נתנה בעניין של הפעילות של הסוכנות, שהיא מעודדת עלייה.
דוד ביטן: כשבאים לפה צעירים ישראלים לישראל, בסופו של דבר חלק מהם חוזרים או נשארים.
דוד ביטן: חלק מפעילות העלייה היום במדינות היותר מבוססות כמו ארצות-הברית, קנדה, צרפת וכולי, חוקקנו חוק והייתה בעיה של התאמה בין האמנה שהייתה לפני עשרות שנים לבין הפעילות של עכשיו.
דוד ביטן: דברים לא הוזכרו.
דוד ביטן: דאגנו לתקן ולפתור את הדבר הזה במכרז על מנת שהסוכנות תעשה את זה.
דוד ביטן: מי יכול להביא 30,000 צעירים לישראל?
דוד ביטן: צריך לעשות בשביל זה מכרז?
דוד ביטן: בוודאי שזה הסוכנות היהודית, שהיא פעילה בחו"ל, ואת זה גם עשינו ופתחנו את העניין הזה, שהסוכנות לא תתעסק בבעיות בירוקרטיות.
דוד ביטן: אלה שני חוקים שעשיתי.
טלי פלוסקוב: אדוני היושב-ראש, לקחת חלק מאוד פעיל.
טלי פלוסקוב: הייתי אומרת שבזכותך העברנו חוק ליום הניצחון על גרמניה הנאצית.
דוד ביטן: גם נכון, כשהייתי יושב-ראש הקואליציה.
דוד ביטן: אני אומר לכם שיש עבודה לעשות, ואני מקווה שביחד נעשה אותה כי זאת באמת לא וועדה של קואליציה-אופוזיציה אלא כולם ביחד.
דוד ביטן: דבר נוסף שיש פה – אתם שכחתם שחוץ מקליטה ועלייה יש גם את התפוצות.
דוד ביטן: אנחנו, בניגוד לכנסות הקודמות, נתעסק גם במצב התפוצות בעולם.
דוד ביטן: יש הם בעיות מאוד רציניות כמו אנטישמיות, כמו נושא של אבטחה.
דוד ביטן: קהילות קטנות כמו בפרו, פרגוואי וכולי, אין להן את האפשרות לקיים את עצמן.
דוד ביטן: הגיע הזמן שכמו שיהדות העולם עזרה למדינת ישראל שנים רבות בנושא של תקצוב ועזרה, הגיע הזמן שאנחנו, כמדינה מבוססת, נעזור לא לקהילת ארצות-הברית, ששם יש הון עתק אלא דווקא לקהילות הקטנות, שלא יכולות לקיים את עצמן.
דוד ביטן: אם אנחנו רוצים שהיהדות תישאר כמו שצריך בכל העולם, אנחנו צריכים גם את זה לעשות, להכניס יד לכיס.
דוד ביטן: אין שום בעיה.
דוד ביטן: ליצור אבטחה בפרו, ליצור אבטחה למקומות אחרים ולתת להם פעילות יהודית שאנחנו לא נותנים.
דוד ביטן: זה לא ימנע עלייה כי מי שרוצה לעלות – עולה.
דוד ביטן: לא כולם יכולים לעלות.
דוד ביטן: צריך להבין את זה.
דוד ביטן: יש כאלה שלא יכולים לעלות למדינת ישראל אז אם יש 2,000 יהודים בפרגוואי, אין שום סיבה שלא נעשה את זה.
דוד ביטן: זה המשך לפעילות שלי, כיושב-ראש השדולה יחד עם ח"כים אחרים – שדולת העם היהודי שעובדת עם הסוכנות.
דוד ביטן: חמש שנים הייתי בתפקיד הזה.
דוד ביטן: נכון, נסענו לחו"ל קצת ובסופו של דבר עשינו עבודה בעניין הזה גם בחו"ל - -
טלי פלוסקוב: נסענו לעבוד.
דוד ביטן: - - גם עם המוסדות הלאומיים.
דוד ביטן: ולכן, אני רואה בתפקיד הזה המשך לחמש שנים שהייתי יו"ר השדולה בכנסת של העם היהודי.
דוד ביטן: תודה לכולם.
דוד ביטן: נתראה בעבודה בכנסת.
דוד ביטן: ג'וש, דבר.
ג'וש שוורץ: דוד, אני רוצה לברך אותך.
ג'וש שוורץ: אני חושב שאתה הבחירה הנכונה.
ג'וש שוורץ: אנחנו מצפים לגל עלייה.
ג'וש שוורץ: בשנה שעברה היינו ב-35,000 עולים, זה שיא של 15 שנה.
ג'וש שוורץ: אנחנו, בעקבות כול הבלגן בעולם, מקווים למשהו כמו 50,000 עולים, מספרים שלא ראינו מאז שנות ה-90.
ג'וש שוורץ: יש לוועדה הזאת המון עבודה.
ג'וש שוורץ: יש משבר עמוק בהרבה מאוד קהילות יהודיות בעולם בעקבות הקורונה.
ג'וש שוורץ: שיעור התחלואה והתמותה בהרבה מאוד קהילות יהודיות היו גבוהות מאוד מהאחוז באוכלוסייה, וצריך לזכור שזה עלייה, קליטה ותפוצות.
ג'וש שוורץ: דוד, אתה עמדת בראש השדולה של העם היהודי בכנסת בשנים האחרונות והובלת חקיקה, נסעת לדרום-אמריקה, לארצות-הברית, לאירופה.
ג'וש שוורץ: ביקרת בכל כך הרבה קהילות יהודיות בעולם.
ג'וש שוורץ: אני לא יכול לחשוב על מישהו שיותר מתאים ויותר מכיר ויותר אכפת לו מלהיות יושב-ראש הוועדה הזאת.
ג'וש שוורץ: צריך לזכור גם שרוב העם היהודי לא כאן.
ג'וש שוורץ: רוב העם היהודי עדין בתפוצות.
ג'וש שוורץ: ולכן, לדעתי, ולא בגלל שאני מזכ"ל הסוכנות, הוועדה הזאת היא הכי חשובה מוועדות הכנסת.
ג'וש שוורץ: ולכן, אני מברך אותך ושיהיה המון בהצלחה.
דוד ביטן: אנחנו גם נקים כמה ועדות משנה על מנת שח"כים יוכלו לבוא לידי ביטוי בעניינים שהם רוצים.
דוד ביטן: אמרתי, שאין פה קואליציה ואופוזיציה.
דוד ביטן: אנחנו נאפשר לכולם לבוא לידי ביטוי.
דוד ביטן: תודה רבה לכולם ולהשתמע.
דוד ביטן: הישיבה נעולה.
דוד ביטן: אני מתכבד לפתוח את ישיבת הוועדה.
דוד ביטן: נושא הדיון שלנו הוא חיילים בודדים.
דוד ביטן: נתחיל את הדיון.
דוד ביטן: לגביך, דיברתי עם האוזר, הוא צריך לברר.
דוד ביטן: כשהייתי יושב-ראש קואליציה עשיתי משהו חדש, שאפשר למנות אותך דרך דרך ארץ.
דוד ביטן: זאת אומרת שלא תהיה נציג של ימינה, אלא נציג של דרך ארץ.
אופיר סופר: השאלה מה יופיע בלוגו.
דוד ביטן: יופיע דרך ארץ, זה לא משנה.
אופיר סופר: אני צוחק.
דוד ביטן: ברגע שאתה מתמנה הם מקריאים באולם שאתה הנציג שלהם, ואתה יכול לשבת פה באופן קבוע.
דוד ביטן: אלא מה?
דוד ביטן: נמצא איזשהו הסדר שאם הוא פתאום מגיע ויש לו איזשהו עניין מיוחד להצביע, אז צריך להיות הסכם ג'נטלמני שאתה לא מצביע, כי אתה נציג שלהם.
דוד ביטן: אז תסכם את זה איתו.
דוד ביטן: אני דיברתי איתו.
דוד ביטן: אולי אני צריך לדבר עם כחול לבן.
דוד ביטן: עשיתי את זה הרבה.
דוד ביטן: למשל בזמנו מהבית היהודי היו נציגים מטעם הליכוד, אבל הם נקראו ליכוד ולא נקראו הבית היהודי.
דוד ביטן: אז זה אפשרי.
דוד ביטן: כי אתה רוצה לבוא לדיונים.
דוד ביטן: הוא יושב-ראש ועדת החוץ והביטחון, בינינו, אין לו זמן לבוא לדיונים.
דוד ביטן: השר מיכאל ביטון רוצה להתחיל, אז נאפשר לו כמובן להתחיל, בבקשה.
מיכאל ביטון: בוקר טוב, יושב-ראש הוועדה דוד ביטן.
מיכאל ביטון: תודה שהזמנת אותי לוועדה החשובה ולדיון החשוב הזה.
מיכאל ביטון: חברי הכנסת, והמון המון פעילים שפועלים למען החיילים הבודדים, אני אומר כמה דברי פתיחה, ויש איתכם פיזית את ענבל פז-פיטל, ראש האגף לחיילים משוחררים והקרן לחיילים משוחררים במשרד הביטחון, שעושה ימים כלילות למען החיילים הבודדים; ואת אלוף-משנה גלית גולן, מפקדת מופ"ת בצה"ל שאמונה על הנושא הזה – טובי האנשים שלנו.
מיכאל ביטון: באופן אישי לא יכולתי להגיע כי אני בדרכי לפגישה שנקבעה מראש עם ארגון נכי צה"ל וקבוצת ראשי רשויות בסוגיות של תשתית אזרחית לביטחון, אבל היה חשוב לי להיות איתכם הבוקר ולומר כמה דברים.
מיכאל ביטון: החיילים הבודדים הם בבת עינינו, בבת עינם של צה"ל ושל משרד הביטחון, ובנינו עבורם מערך מפורט ויסודי שמלווה אותם עוד לפני כניסתם לצה"ל.
מיכאל ביטון: יש לנו בישראל קרוב ל-6,400 חיילים בודדים, מתוכם 3,700 ללא הורים בארץ או עולים חדשים או צעירים ישראלים בנים או בנות של ישראלים שגרים בחוץ לארץ, ומגיעים לכאן בגרעיני צב"ר או במסלולים אחרים.
מיכאל ביטון: לחיילים השניים אנחנו קוראים חיילים בודדים חסרי עורף משפחתי.
מיכאל ביטון: שם אנחנו מזהים בעיה סוציו-אקונומית או אחרת או חוסר הכרה בכך שהחייל או החיילת התגייסו לצה"ל בניגוד אולי לפעמים לעמדת ההורים, ושם אנחנו מעניקים להם מעמד של חייל בודד.
מיכאל ביטון: יש מגוון סיוע שוטף לחיילים, ובקורונה המשרד התגייס מאוד מאוד להעמיד עבור החיילים הבודדים גם מגורים לחיילים שהיו בבידוד, הגעה אלינו למלוניות שלנו או למקומות שלנו, וגם מענק.
מיכאל ביטון: ופה אני רוצה לשבח גם חברי כנסת שעוסקים בנושא החיילים הבודדים כמו יוליה, אני מקווה שהיא שם, ואחרים.
מיכאל ביטון: ביצענו מענק של 4,000 שקל למעל 1,000 חיילים בודדים, ונעשה יותר.
מיכאל ביטון: כמובן שהכול בקשר עם האוצר.
מיכאל ביטון: גולת הכותרת של ההחלטה שלנו ממש טרייה ממרץ, זה להקים את מרכז החיילים הבודדים שייתן מענה כוללני לחייל בודד בכל ההיבטים של הצרכים שלו.
מיכאל ביטון: כששאלתם בוועדה מה הקשיים של חיילים בודדים, זה יכול להיות בדידות, אבל לא תמיד חייל בודד רוצה משפחה מאמצת, גם את זה גילינו.
מיכאל ביטון: אתה פונה לחייל בודד ומעניק לו משפחה מאמצת והוא אומר לא, אני אדם בוגר, אני גר עם חברים, אבל אני רוצה שיהיה לי בית, שיהיה לי מזון.
מיכאל ביטון: ואם אני מתקשה מול הרשויות בביורוקרטיה, בסוגיות כאלה ואחרות, אני צריך את העזרה.
מיכאל ביטון: מרכז החיילים הבודדים ילווה כל חייל באופן פרטני מכניסתו לצבא, וגם בשנה הראשונה לשחרורו, שם אנחנו רוצים לדעת שהוא יוצא ללמוד, לרכוש מקצוע, לעבוד.
מיכאל ביטון: ויש שם מעל 1,000 מקרים שאנחנו מעניקים להם שכר דירה גם לאחר השירות הצבאי.
מיכאל ביטון: אני רוצה לשבח עוד משרדי ממשלה שנרתמו, כל אחד בתחומו, וקבעו כללים לסיוע לחיילים בודדים, גם משרד העלייה, גם משרד הפנים בהקלות במס, גם חברת החשמל, שנותנת הנחה בעלויות החשמל לחיילים בודדים, ועוד חבילה מאוד מאוד גדולה.
מיכאל ביטון: יחד עם זאת, אנחנו מבינים ויודעים שתמיד יש, ניתן, וצריך לעשות יותר.
מיכאל ביטון: פה גיבשנו צוות מיידי שעוסק בסיוע נוסף משמעותי במשבר הקורונה.
מיכאל ביטון: ואני גאה בענבל ובצוות שלה, שבתוך שבועות ספורים כבר העבירו מאות מענקים ישירות לחשבונות של חיילים בודדים משוחררים בהיקף של 4,000 שקל.
מיכאל ביטון: יש לנו חובה לשכלל את מרכז החיילים הבודדים שרק קם במרץ, שיטפל גם בהיבטים הקהילתיים והחברתיים.
מיכאל ביטון: אני רוצה להזכיר את צביקה, זיכרונו לברכה, שליווה חיילים בודדים; את התנועה הקיבוצית שפתחה את ביתה לחיילים בודדים, ומאות ואלפי חיילים בודדים קיבלו בית ומרחב קהילתי ואזור ירוק; אני רוצה לשבח ראשי רשויות ועמותות רבות שאומרות: הנושא הזה הוא בבת עיננו.
מיכאל ביטון: פעילים רבים יוצאים לשטח ועושים.
מיכאל ביטון: יש לי בקשה אחת.
מיכאל ביטון: שמעתי ממישהי, היא כתבה לי: תשמע, יש חייל בודד שהוא אבוד והוא לא קיבל את המענק ומצבו לא טוב.
דוד ביטן: יש 500.
דוד ביטן: כבוד השר, קודם כול אני מודה לך, יש 500 שלא קיבלו את המענק, לא אחד.
אלכס קושניר: יותר, אדוני.
דוד ביטן: אפילו יותר.
דוד ביטן: 500 חיילים לא קיבלו את המענק.
מיכאל ביטון: אבל יש לנו תקציב ל-1,000, ואנחנו עובדים לאתר אותם.
דוד ביטן: יוליה, יוליה.
יוליה מלינובסקי: לא נכון, כי אני הבאתי את הכסף הזה ממשרד הביטחון.
יוליה מלינובסקי: הבאתי את הכסף הזה למענק לחיילים משוחררים בודדים, ואתה עכשיו מספר לי, מיכאל?
דוד ביטן: יוליה, לא באנו להילחם, הוא חדש בכלל.
דוד ביטן: תני לו צ'אנס.
מיכאל ביטון: אתם רוצים שאסיים את הדברים ואענה על השאלות.
מיכאל ביטון: יוליה יודעת שהיא יכולה לפנות אליי ולקבל התייחסות יסודית ומפורטת ומכובדת.
דוד ביטן: לא על זה אני מדבר.
מיכאל ביטון: תנו לי רק לסיים את המשפט האחרון, ואשמע שאלות ואתייחס, וגם אנשי המקצוע נמצאים איתנו.
דוד ביטן: בבקשה.
מיכאל ביטון: בקיצור, ירון מתבייש לפנות, ואז אני מתקשר אליו ושואל אותו למה לא קיבלת את המענק?
מיכאל ביטון: אז הוא אומר, לא יודע, לא כתבתי ולא הגשתי את זה בזמן.
מיכאל ביטון: אז הוא הגיש וקיבל את זה תוך שבוע.
מיכאל ביטון: המקרה הזה לימד אותי שאנחנו פועלים בסוף להגיע לכל חייל בודד באופן אישי ולהגיב מהר.
מיכאל ביטון: ולכן אני מבקש מכל מי שנמצא איתנו בזום, גם מחברי הכנסת, גם מאנשי מקצוע, גם מאנשי רשויות, כל מקרה שיש לכם של חיילים בודדים תשלחו לי בווטסאפ, נטפל ונבדוק לעומק ונסייע, גם לפעמים לפנים משורת הדין.
מיכאל ביטון: לא נאפשר כמובן מישהו - - -
יוליה מלינובסקי: רשימה של 300 חיילים בודדים שלא קיבלו כלום, שאני הצלחתי לעקוב, ואתם לא הצלחתם במשרד הביטחון.
דוד ביטן: רגע, יוליה, השר חדש בתפקיד, לא באנו לצעוק עליו.
מיכאל ביטון: יוליה, כל הכבוד לך.
מיכאל ביטון: אמרתי לך בפתיחת דבריי שעשית מעשה יפה למען חיילים בודדים.
מיכאל ביטון: אני רוצה לתת את הנייד שלי באמצעות הוועדה.
דוד ביטן: אני רוצה משהו אחר.
דוד ביטן: תשמע, אני מבקש מכם, אם אפשר, יש 500 חיילים שלא קיבלו את המענק הזה, מענק קורונה, אני לא מדבר על דברים אחרים, אומרים לי שקצת יותר, אנחנו רוצים שתיתנו פוש במשרד הביטחון לעניין הזה שכולם יקבלו.
דוד ביטן: ליוליה יש את רוב השמות, היא תעביר לכם אותם.
יוליה מלינובסקי: אני אעביר לך את כל הרשימה.
דוד ביטן: ותדאגו כמה שיותר מהר, אפילו במיידי, שהם יקבלו את המענק הזה, כי חבל.
דוד ביטן: פשוט בתקופת הקורונה הם צריכים את הכסף, לא בעוד שנה.
דוד ביטן: אז אני מציע שבאמת תטפלו בזה, זה אחד.
דוד ביטן: ונקבל דיווח על זה בוועדה.
דוד ביטן: דבר שני, אני מבין שאתה מטפל בחיילים הבודדים עכשיו במשרד הביטחון.
דוד ביטן: לדעתי צריך להגדיל טיפה את התקציב, להגדיל להם את השכירות.
דוד ביטן: עוד נהיה בקשר ונעשה כמה דיונים בעניין הזה על מנת שנעניק להם הטבות הרבה יותר גדולות ממה שהם מקבלים היום.
מיכאל ביטון: היושב-ראש, הסיכום שלך מקובל.
מיכאל ביטון: רק אגיד, אחד, המענק לקורונה הוא מענק מיוחד של האוצר, ולפי הגובה שלו אנחנו יכולים לחלק יותר ויותר.
מיכאל ביטון: שתיים, אנחנו מעניקים את המענקים לחיילים משוחררים בודדים שהם עדיין בקשיים סוציו-אקונומיים בשחרור, והם מקבלים מאיתנו סיוע לשכר דירה וזה הטיפול בהם.
מיכאל ביטון: אז כל החיילים שיענו על הקריטריון הזה יקבלו כמובן את המענק, ונבדוק את הרשימה ונעשה את המיטב כדי שזה יקרה בקרוב מאוד.
דוד ביטן: אבל המענק לא מבדיל בין חייל לחייל, אם מישהו קיבל אז כולם צריכים לקבל.
מיכאל ביטון: חייבים להבהיר את זה, כרגע המענק לחיילים משוחררים בודדים מיועד לחיילים משוחררים שיש להם סיוע בשכר דירה לאחר הצבא, זה לא כלל החיילים הבודדים שהשתחררו.
דוד ביטן: אומרים לי פה ש-500, כבוד השר, עומדים בקריטריונים ולא קיבלו.
מיכאל ביטון: מי שעומד בקריטריונים יקבל, מילה שלי, היושב-ראש.
קריאה: כבוד השר, מה מס' הטל' שלך?
דוד ביטן: יוליה, תעבירי לשר את הרשימה?
מיכאל ביטון: הוועדה תעביר לכל חברי הזום את הנייד שלי.
יוליה מלינובסקי: אסביר, שלא יהיה פה בלבול.
יוליה מלינובסקי: כל חייל משוחרר או חסר עורף משפחתי שנה אחרי השחרור זכאי לסיוע בשכר דירה, זה חוק שהעברנו בכנסת הקודמת.
יוליה מלינובסקי: זאת אומרת שזאת אותה קטגוריה.
יוליה מלינובסקי: מיכאל, כל מי שמקבל סיוע בשכר דירה שנה אחרי השחרור זכאי גם למענק קורונה, וזה היה הסיכום שלי עם משרד האוצר.
מיכאל ביטון: יוליה, מה שאמרת מאה אחוז נכון, אני מסכים.
דוד ביטן: ההבדל ממה שאמרת, אמרת רק מי שמקבל, יש כאלה שלא ביקשו אבל מגיע להם את ה-4,000 שקל האלה.
יוליה מלינובסקי: כן, כי הם עדיין - - -
מיכאל ביטון: נחפש גם את אלה שלא ביקשו.
דוד ביטן: זה שהם לא ביקשו את הזכות הזאת זה לא אומר שלא מגיע להם.
מיכאל ביטון: ניתן את זה לפי מה שיוליה אמרה, כל אחד שמקבל סיוע בשכר דירה יקבל את מענק הקורונה.
דוד ביטן: יוליה תטפל בזה מחר.
יוליה מלינובסקי: ואני אעביר לך את מה שכרגע בידיי, רשימה של 275.
דוד ביטן: מאה אחוז.
דוד ביטן: אמרת שאתה רוצה לתת את הפלאפון, אז תיתן את הפלאפון שלך.
מיכאל ביטון: נתתי אותו בצ'ט, אדוני היושב-ראש.
דוד ביטן: נתת, לא שמעתי.
מיכאל ביטון: פה הכול מתוחכם, יש לכולם את הנייד שלי עכשיו.
יוליה מלינובסקי: אדוני היושב-ראש, יש פה רשימה מסודרת.
דוד ביטן: אבל סיכמנו, למה את צריכה?
דוד ביטן: תעבירי לו, תיתנו לו את הרשימה.
דוד ביטן: תני לוועדה והיא תטפל בזה, בסדר, אין בעיה.
יוליה מלינובסקי: אדוני השר, אתה חייב לעשות שם סדר בקרן לחיילים משוחררים, כי זאת אוטונומיה שיש לי הרבה שאלות איך הם עובדים.
מיכאל ביטון: הקרן, יוליה, אולי אנשים לא יודעים, אבל יש שני מרכיבי תקציב לקהלים משוחררים – 2.5 מיליארד שקל שיש להם מעמד נפרד עם ועדה ציבורית, ואנחנו המנהלים המקצועיים, אבל יש כללים מאוד ברורים; ורק כ-90 מיליון שקל נוספים יותר גמישים לפרויקטים שלנו במשרד הביטחון.
מיכאל ביטון: אני מניח שאת מתכוונת ל-2.5 מיליארד, עליהם יש חוק ברור והפרדה תקציבית, אבל גם בדבר הזה אנחנו הולכים ומעמיקים.
יוליה מלינובסקי: אני מכירה את כל הכללים האלה, אבל אני מדברת על זה שחיילים בודדים וחסרי עורף משפחתי –מה זה חסרי עורף משפחתי, אדוני היושב-ראש, אתה יודע מי אלו?
יוליה מלינובסקי: הם באותו מעמד בכללים, אבל אלו אנשים דתיים, חבר'ה דתיים חרדים שהמשפחות, מה שנקרא, לא מכירים בהם בגלל שהם משרתים בצבא.
דוד ביטן: חלק.
דוד ביטן: יש כאלה שאין להם עורף, בלי קשר.
יוליה מלינובסקי: או חבר'ה עם מצב סוציו-אקונומי מאוד בעייתי.
יוליה מלינובסקי: לגבי חייל בודד וחייל חסר עורף משפחתי אלו אותם כללים.
דוד ביטן: אלו לא רק חרדים, גם אדם שאין לו עורף משפחתי.
יוליה מלינובסקי: יש בחור ערבי שהחליט להתגייס, המשפחה זרקה אותו, אין לו לאן לחזור.
דוד ביטן: נכון, בסדר גמור.
יוליה מלינובסקי: כל עוד שהוא בצבא יש לו מעטפת.
יוליה מלינובסקי: ברגע שהוא עוזב הכול נגמר והוא במצב באמת מאוד מאוד מאוד קשה.
יוליה מלינובסקי: זאת אומרת שהאוכלוסייה הזאת בצבא, שזה בסביבות 2,000 בשנה שמשתחררים, הם חייבים טיפול מאוד מאוד ייחודי.
דוד ביטן: יוליה, כבוד השר צריך לסיים.
דוד ביטן: תקשיבו, הקמנו גם ועדת משנה בעניין הזה.
דוד ביטן: בסופו של עניין לגבי הקורונה שזה מיידי, זה יטופל מיידית.
דוד ביטן: לגבי הדברים האחרים, לא נגמור ונסיים את העניין הזה בישיבה הזאת.
דוד ביטן: ברור שצריך להגדיל את התקציב, צריך לתת להם מענה.
מיכאל ביטון: אדוני היושב-ראש, אני מבקש שתיתנו כמה דקות למנהלת האגף לחיילים משוחררים להשלים כמה נקודות, ענבל איתנו בזום.
דוד ביטן: מאה אחוז, אתן להם.
דוד ביטן: אני רק מנצל את זה שאתה נכנס לכל העניין ואומר לך שתבחינו בין חיילים לבין כאלה שהשתחררו.
דוד ביטן: לחיילים יש מענה אפילו אם הוא לא מספק, אבל לאלה שעוזבים כמעט ואין מענה.
דוד ביטן: אולי צה"ל צריך להיכנס לעניין שייתנו לפחות לחייל שהיה חייל בודד מענה יחד עם משרד האוצר לתקופה מסוימת אחרי השחרור.
דוד ביטן: כי חוץ ממענק שכר דירה, שלא כולם מנצלים, אין להם כמעט מענה.
דוד ביטן: יש שאלות לשר?
דוד ביטן: מישהו רוצה לשאול אותו משהו?
אלכס קושניר: אפשר להעיר הערה?
אלכס קושניר: אדוני השר, אני רק רוצה לעדכן אותך שהיום בצה"ל יש אגף שמטפל בעולים שמגיעים בתוכנית צב"ר.
אלכס קושניר: זה לא קשור לקורונה, אני מדבר איתך באופן כללי.
אלכס קושניר: כשהייתי מנכ"ל משרד הקליטה ניסינו לגרום לצה"ל להקים מדור שיטפל בכלל העולים, כולל עולים נגיד שמסיימים תוכנית "נעלה" ומגיעים אחרי זה לשירות צבאי ויש להם בעיה להשתבץ, ובכלל, או חיילים עולים בודדים.
אלכס קושניר: לצערי הרב הדבר הזה לא קם.
אלכס קושניר: זה לא קם בגלל שלצה"ל היה חסר איזשהו תקן של רב-סרן.
אלכס קושניר: והם אגב ביקשו שמשרד הקליטה ייתן את זה והיינו מוכנים, אבל בגלל בעיות משפטיות לא היה אפשר לעשות את זה.
אלכס קושניר: אז אני מקווה שתוכל להתגבר על הבעיות המשפטיות, ותוכל למצוא תקן של רב-סרן בצה"ל על מנת שיוקם מדור שיטפל בכלל העולים, ולא רק בתוכנית צב"ר.
אלכס קושניר: כמובן שתוכנית צב"ר חשובה בפני עצמה, אבל יש גם תוכניות נוספות ועולים נוספים.
דוד ביטן: עוד מישהו רוצה לומר?
מיכאל ביטון: ההערה הזאת חשובה, ולכן במרץ כבר הקמנו מרכז מיוחד כוללני לחיילים בודדים בזמן שירותם ולאחר שירותם כדי שלא תהיה נפילה בין הכיסאות, שיהיה טיפול טוב כמו בגרעין צב"ר בכולם.
מיכאל ביטון: הדבר הזה קם במרץ האחרון והוא התחיל לרוץ, ונשכלל אותו.
מיכאל ביטון: הערת היושב-ראש - - -
אלכס קושניר: אדוני, איפה זה קם?
אלכס קושניר: במסגרת צה"ל או במסגרת משרד הביטחון?
מיכאל ביטון: המרכז הזה קם בצה"ל, אבל משרד הביטחון וצה"ל עובדים שלובי זרוע בכל המהלכים שלהם.
מיכאל ביטון: אתה יודע שאנחנו פה צמודים אחד לשני, ויודעים לסנכרן את הפעילות.
אלכס קושניר: אבל מה שאמרת, תוך כדי שירותם ואחרי שירותם.
אלכס קושניר: חשוב גם בשלב המלש"בים, כי נגיד אני נותן לך דוגמה של בוגרי תוכנית "נעלה" שמסיימים את בית הספר, רק אז מקבלים את האזרחות, ואז הם מפסידים את כל המיונים.
אלכס קושניר: אז גם הילדים מפסידים כי לא מצליחים להשתבץ ליחידות משמעותיות, וגם צה"ל מפסיד כי אלו ילדים עם פוטנציאל מאוד מאוד גבוה.
אלכס קושניר: וחבל שבגלל תקן רב-סרן הדבר הזה לא קורה.
מיכאל ביטון: חבר הכנסת אלכס קושניר, ההערה שלך חשובה ונכונה.